**Noteikumu projekta “Grozījums Ministru kabineta 2008. gada 8. septembra noteikumos Nr.723 “Noteikumi par prasībām kompetentām institūcijām un kompetentiem speciālistiem darba aizsardzības jautājumos un kompetences novērtēšanas kārtību”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir novērst situācijas, kad kompetentie speciālisti darba aizsardzības jautājumos nevar sniegt darba aizsardzības pakalpojumus, jo nav iespējams nokārtot sertifikācijas eksāmenu saistībā ar noteiktajiem ierobežojumiem ārkārtējās situācijas laikā.  Noteikumu projekts stāsies spēkā vispārējā kārtībā pēc tā izsludināšanas oficiālajā izdevumā “Latvijas Vēstnesis”. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Labklājības ministrijas iniciatīva sakarā ar COVID-19 izsludināto ārkārtējo situāciju Latvijā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ievērojot COVID-19 radītos riskus un izsludināto ārkārtējo situāciju Latvijā, Labklājības ministrija ir izstrādājusi Ministru kabineta noteikumu projektu “Grozījums Ministru kabineta 2008. gada 8. septembra noteikumos Nr.723 “Noteikumi par prasībām kompetentām institūcijām un kompetentiem speciālistiem darba aizsardzības jautājumos un kompetences novērtēšanas kārtību””, lai nodrošinātu iespēju turpināt darbību tiem kompetentajiem speciālistiem darba aizsardzības jautājumos, kas ārkārtējā situācijā noteikto ierobežojumu dēļ nevar iegūt vai atjaunot kompetentā speciālista sertifikātu.  Saskaņā ar Darba aizsardzības likuma prasībām darba devējs, veidojot darba aizsardzības organizatorisko struktūru uzņēmumā, var piesaistīt kompetento speciālistu vai kompetento institūciju darba aizsardzības jautājumos (ārpakalpojuma sniedzēju). Prasības kompetentajiem speciālistiem un šo speciālistu sertifikācijas kārtību nosaka Ministru kabineta 2008. gada 8. septembra noteikumi Nr. 723 “Noteikumi par prasībām kompetentām institūcijām un kompetentiem speciālistiem darba aizsardzības jautājumos un kompetences novērtēšanas kārtību” (turpmāk – MK noteikumi Nr. 723).  Atbilstoši MK noteikumu Nr. 723 10.punktam darba aizsardzības vecākais speciālists, kurš ieguvis profesionālo augstāko izglītību darba aizsardzībā, ko apliecina attiecīgs dokuments, ir pielīdzināms kompetentam speciālistam un ir tiesīgs veikt darba vides iekšējo uzraudzību uzņēmumos piecus gadus no izglītību apliecinošā dokumenta izdošanas dienas.  Pēc šī termiņa beigām speciālists, lai iegūtu kompetenta speciālista sertifikātu, kas apliecina personas kompetenci darba aizsardzības jautājumos, vēršas personāla sertificēšanas institūcijā, kas ir akreditēta nacionālajā akreditācijas institūcijā atbilstoši normatīvajiem aktiem par atbilstības novērtēšanas institūciju novērtēšanu, akreditāciju un uzraudzību. Personāla sertifikācijas institūcija organizē sertifikācijas eksāmenu un novērtē speciālista kompetenci darba aizsardzības jomā.  Kopējais sertifikācijas eksāmena laiks ir 90 minūtes un tajā piedalās gan speciālisti, kas vēlas iegūt sertifikātu, gan sertifikācijas komisija trīs personu sastāvā.  Personām, kuras ir nokārtojušas sertifikācijas eksāmenu, personāla sertifikācijas institūcija izsniedz kompetentā speciālista sertifikātu. Sertifikāta derīguma termiņš ir pieci gadi. Pēc šī termiņa beigām speciālistam atkārtoti jākārto sertifikācijas eksāmens.  Šobrīd kompetento speciālistu sertificēšanu veic personāla sertifikācijas institūcija SIA “Sertifikācijas centrs”, kas 2020.gada 17.aprīļa vēstulē Nr.SC01.03-02/20/14 ir lūgusi Labklājības ministrijai rast iespēju pagarināt kompetento speciālistu sertifikāta darbības termiņu personām, kurām tas beidzas ārkārtējā stāvokļa laikā. SIA “Sertifikācijas centrs” informē, ka ārkārtas situācijā nevar garantēt pilnībā drošu eksāmena norisi, turklāt sertifikācijas komisijas locekļi ir paaugstināta riska grupā. Tādejādi rodas situācija, kad speciālistiem nav iespējams nokārtot sertifikācijas eksāmenu un nav iespējams saņemt kompetenta speciālista sertifikātu.  Lai nodrošinātu kompetento speciālistu nepārtrauktu darbību ārkārtējās situācijas laikā, noteikumu projekts paredz pagarināt sertifikāta darbības termiņu uz laiku līdz trīs mēnešiem pēc ārkārtējās situācijas beigām, bet ne ilgāk kā līdz kompetentā speciālista sertifikāta izdošanai.  Izbeidzoties ierobežojumiem, kas noteikti ārkārtējās situācijas laikā, trīs mēnešu laikā personāla sertifikācijas institūcijai būs iespējams nodrošināt sertifikācijas eksāmena norisi un izsniegt kompetento speciālistu sertifikātus noteikumos Nr.723 noteiktajā kārtībā. |
| 3. | Projekta izstrādē iesaistītās institūcijas un publiskas personas kapitālsabiedrības | Nav |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kompetentie speciālisti darba aizsardzības jautājumos – uz 2020. gada 20. aprīli Labklājības ministrijai ir informācija par 326 speciālistiem, kas sniedz kompetentu speciālistu pakalpojumus vai arī ir nodarbināti kompetentajās institūcijās (saraksts pieejams Labklājības ministrijas interneta vietnē <http://www.lm.gov.lv/lv/darba-devejiem/kompetentas-institucijas-kompetenti-specialisti>). 23 no šiem speciālistiem kompetenta speciālista sertifikāta beigu termiņš ir no 2020.gada 21.aprīļa līdz 1.jūnijam. |
| 2. | Tiesiskā regulējuma ietekme uz tautsaimniecību un administratīvo slogu | Nav |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Nav |
| 4. | Cita informācija | Jautājums tika aktualizēts gan no kompetento speciālistu puses, gan sertifikācijas institūciju puses. |

|  |  |
| --- | --- |
| **VII. Tiesību akta projekta izpildes nodrošināšana un tās ietekme uz institūcijām** | |
| Projekta izpildē iesaistītās institūcijas | Valsts darba inspekcija. |
| Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Valsts darba insoekcija nodrošinās prasību izpildes kontroli. Noteikumu projekts neparedz jaunu institūciju veidošanu, kā arī neparedz esošo institūciju funkciju paplašināšanu. Ar noteikumu projektu noteiktā funkcija tiks īstenota esošo cilvēkresursu ietvaros. |
| Cita informācija | Nav |

Labklājības ministre R. Petraviča

Vīksne, 67021526

Mara.Viksne@lm.gov.lv